ועדת הכלכלה, כנסת 17, פרוטוקול מספר 319, 2007-07-17 13:00

גלעד ארדן: אני פותח את הישיבה.

גלעד ארדן: על סדר היום: צו התעבורה (עבירות קנס) (תיקון מס' 3), התשס"ז-2007.

גלעד ארדן: מבקש מאתנו סגן ראש הממשלה, שר התחבורה והבטיחות בדרכים רב אלוף במיל.

גלעד ארדן: שאול מופז, שאם הוא לא יענה לכמה מבקשות הוועדה שנעשו כלפיו בימים האחרונים, יכול להיות שזה הדיון האחרון שאנחנו עוסקים בענייני משרד התחבורה, אבל זה לא עניינך, עורכת הדין ראובני, זה ביני לבין השר.

לאה ורון: מדובר בשידורים פיראטיים והפסקת הטיסות לצפון הארץ.

גלעד ארדן: אני מבקש להציג את הצו ומשמעויותיו.

חוה ראובני: צו התעבורה (עבירות קנס) קובע את רשימת העבירות שבהן יינתן לנהג דוח, זה לא רק קנס אלא ברירת משפט.

חוה ראובני: רשימת העבירות מוכרזת בהסכמת שר המשפטים, באישור ועדת החוקה.

חוה ראובני: הוועדה הזאת דנה בבקשות לאשר את גובה הקנסות לאותן עבירות שכבר הוכרזו.

גלעד ארדן: זאת אומרת, את עומדת להסביר שיש עבירות שכבר קבועות בברירת קנס ועליהם הוא עלול להישפט אלא אם כן הוא מחליט לשלם את הקנס.

חוה ראובני: הוא אמור לשלם קנס אלא אם כן הוא מבקש להישפט.

גלעד ארדן: לגביהן אתם עכשיו מבקשים להעלות את הקנס.

חוה ראובני: חלק זה עבירות חדשות וצריך לקבוע להם קנסות מלכתחילה כי אין בכלל קנסות היום.

גלעד ארדן: אז עד היום זה היה רק משפט?

גלעד ארדן: מאז הכתבה על הענין עד היום עברו 5 חודשים כבר.

חוה ראובני: זה היה צריך להיות בתור בוועדת חוקה קודם כדי להכריז על זה כעבירת קנס, והלכה לנו בדרך כמעט שנה.

גלעד ארדן: יש עוד סוג של עבירות שלגביהן אתם מבקשים דבר אחר?

חוה ראובני: אנחנו מבקשים העלאה של קנסות או קביעת קנסות לעבירות חדשות.

גלעד ארדן: אין פה שום עבירה שהיא ברירת קנס, שאתם מבקשים להחזיר אותה להיות רק משפט כמו אור אדום לדוגמה.

חוה ראובני: רשימת העבירות של ברירת קנס זה בסמכות ואישור ועדת החוקה.

חוה ראובני: ולכן, אם נרצה לבטל הכרזה של עבירה כעבירת קנס, נפנה לוועדת החוקה, חוק ומשפט ולא לכאן.

גלעד ארדן: היתה פניה שלכם, לא?

חוה ראובני: כן, היתה מחלוקת פנים ממשלתית על הישימות של זה ובכמויות שבהן מדובר - -

גלעד ארדן: ראיתי את המכתב של המשרד לביטחון פנים ואני חושב שגם משרד המשפטים מתנגד בגלל העומס שיהיה על בתי המשפט.

חוה ראובני: נעשתה עבודת מטה והגענו לסיכומים על סל צעדי חקיקה אחרים שיביאו להחמרת ענישה בלי לעשות את הצעד הדרסטי של כל עבירות רמזור להכניס לבתי המשפט.

גלעד ארדן: כבר יש הסכמה?

יפעת רווה: כן.

יפעת רווה: שאפשר יהיה להשבית במקרים מסוימים ועדין זה יישאר עבירות קנס.

יפעת רווה: ירצו להמשיך להפעיל את ההסדר של עבירת קנס – ימשיכו, ומדובר על כמה עשרות אלפי מקרים בשנה.

יפעת רווה: כיוון שממילא לא ישביתו עשרות אלפי מכוניות, אפשר יהיה באותם מקרים שרוצים להשבית לעשות זאת, למרות שזאת עבירת קנס.

רוני לוינגר: הכל נולד מהרצון להשבית?

גלעד ארדן: אני הגשתי את זה גם כחקיקה ראשית.

חוה ראובני: ראינו.

חוה ראובני: אנחנו רוצים לעשות העברה סלקטיבית של עבירות רמזור לבתי משפט.

גלעד ארדן: דרך אגב, אור אדום, אם אתם מוסיפים את זה דרככם להחרמה, זה כן צריך אישור ועדת הכלכלה, כמו שעשיתם עם חציית פס לבן כאשר רכב בא ממול.

גלעד ארדן: אני מבקש להתחיל בהצעת החוק.

חוה ראובני: "תיקון התוספת.

חוה ראובני: 1.

חוה ראובני: בתוספת לצו התעבורה (עבירות קנס), התשס"ב-2002 – (1) בפרט 1 – (א) במספר סידורי 1, במקום "עד 6 חודשים" יבוא "עד 4 חודשים"; (ב) אחרי מספר סידורי 1 יבוא: מספר סידורי 1א, מספר סעיף 2, כשרישיון הרכב פקע – יותר מ-4 חודשים ועד 6 חודשים דרגת הקנס ד".

חוה ראובני: כיום עבירה של אי חידוש רישיון רכב לתקופה של 6 חודשים, זה עבירת קנס דרגה ב', 250 שקלים.

חוה ראובני: מעבר ל-6 חודשים זה הזמנה לדין.

חוה ראובני: אנחנו רוצים לעשות דירוג פנימי בתוך החצי שנה הזאת ולהשאיר את הקנס של 250 שקלים רק עד 4 חודשים ומעבר לזה, להעלות את זה לדרגת קנס של 750 שקלים.

גלעד ארדן: זה לא נראה לי בסדר.

גלעד ארדן: היום, כאשר עד חודשיים עבר הטסט של הרכב, אין בכלל קנס.

גלעד ארדן: כתוב: כשרישיון הרכב פקע מעל חודשיים ועד 6 חודשים, הקנס יעלה מ-250 שקלים ל-750 שקלים.

רוני לוינגר: אין קטגוריה של חודשיים.

רוני לוינגר: ..

חוה ראובני: זה טעות בדברי ההסבר ואני מתנצלת.

חוה ראובני: זה 4 חודשים.

אתי בנדלר: היום כשאתה נוסע עם רישיון רכב שפקע, עד חצי שנה זה 250 שקלים ומעל מעמידים אותי למשפט.

חוה ראובני: אנחנו מציעים שמ-4 חודשים ועד 6 חודשים לא יהיה 250 כי אם 750 שקלים.

חוה ראובני: אני קוראת מגוף הצו.

גלעד ארדן: זאת החמרה.

אתי בנדלר: שאלת הבהרה: גברת ראובני, האם יש נהג שמעכבים את חידוש רישיון הרכב שלו מקבל על כך הודעה?

אתי בנדלר: כי אני, אישית, מכירה ואולי אני לא יודעת את כל העובדות, נהגים שפתאום גילו שהם נוסעים עם רישיון רכב שפקע, כי לא הגיעה לביתם שום הודעה על כך שרישיון הרכב שלהם מעוכב.

אתי בנדלר: האם סיטואציה כזאת היא אפשרית או לא?

חוה ראובני: היא לא אמורה להיות אפשרית.

חוה ראובני: יש רק מקרה אחד שבו רישיון הרכב מעוכב והיא אי תשלום אגרה לכביש 6.

חוה ראובני: בשום הקשר אחר זה לא משמש ככלי אכיפה.

אתי בנדלר: מה עם אי תשלום קנסות?

חוה ראובני: זה רק לרישיונות נהיגה.

חוה ראובני: על פי חוק כביש אגרה (אכיפת תשלומים), יש חובה על הזכיין וגם על רשות הרישוי להודיע מראש.

חוה ראובני: אם אני זוכרת נכון, אפשר לעכב רישיון רכב רק כשיש לפחות עוד 3 חודשים עד מועד החידוש.

חוה ראובני: כמובן לכתובות ברשומות הרשמיות.

לאה ורון: אני מניחה שגברת בנדלר מתייחסת גם לכך שהרישיון לא הגיע בשל בעיה של כתובות לא נכונות.

חוה ראובני: יש לנו כתובת לפי מה שאדם מודיע, וכיום לפי חוק עדכון כתובת, אנחנו מקבלים את הפרטים ממרשם האוכלוסין.

חוה ראובני: אנחנו לא יכולים לדעת אם אדם עבר דירה אם לא הודיעו לנו.

חוה ראובני: אנחנו לא יכולים להיות אחראים לגבי שינויים בכתובות של אנשים.

חוה ראובני: יחד עם זאת, כאשר אנשים לא מחדשים, יש תהליך של תזכורות לאנשים לפי רישומים באופן אוטומטי.

לאה ורון: פרט לענין של כתובת שאינה נכונה, אנחנו כולנו מכירים את המקרים שעוברים ליד תיבות דואר ומוצאים דברי דואר שונים שהדוור שם במקום לא נכון או שנפל מהתיבה וכולי.

לאה ורון: אם אתם נוקטים בהליך של משלוח נוסף - -

חנן אהרון: זה לא באופן אוטומטי.

חנן אהרון: אנחנו שולחים לבעלי רישיון הרכב חודשיים מראש את הרישיון עצמו לצורך חידוש.

חנן אהרון: אני מניח, וזה קורה, שחלק מדברי הדואר לא מתקבלים.

חנן אהרון: אנחנו רואים את האנשים שמגיעים אלינו, למשרד הרישוי, וטוענים שהם לא קיבלו רישיון רכב.

חנן אהרון: אם הוא גילה את זה בזמן, והוא אחראי - -

אתי בנדלר: זה לא ענין של אחראי.

אתי בנדלר: אתה יודע מתי תוקף הרישיון שלך פג?

גלעד ארדן: בוודאי.

אתי בנדלר: אני מוכרחה להודות שאין לי מעקב אחרי זה.

גלעד ארדן: זה מופיע על חלון הרכב.

גלעד ארדן: תתקרבי לחלון, תראי איזה חודש מנוקב ותדעי מתי צריך לחדש.

לאה ורון: כמה אנשים מגיעים עם מיכל כמעט ריק לתחנת הדלק משום שהם לא הסתכלו על השעון של הדלק?

חוה ראובני: אנחנו צריכים להיות בייביסיטר של הציבור?

גלעד ארדן: מדובר על אדם שעברו 4 חודשים מאז שהטסט שלו עבר, אז עם כל הכבוד, זאת בעיה שלו.

גלעד ארדן: אם הוא ידרוס מישהו כי הוא לא ביקר בטסט והצמיגים שלו שחוקים ואסור היה לו לנהוג אתם, זה יעזור שהוא לא בדק ולא הסתכל?

גלעד ארדן: לאדם יש רכב, שיהיה אחראי על התקינות שלו.

חנן אהרון: אנחנו שולחים תזכורת אחרי כ-4 חודשים לערך, שהוא לא חידש את רישיון הרכב.

גלעד ארדן: גברתי היועצת המשפטית, את רוצה שנצביע על כל אחד לחוד?

אתי בנדלר: כן, כי כל אחד זה ענין אחר.

גלעד ארדן: אני מצביע על סעיף 1(1)(א) ו-(ב).

גלעד ארדן: מי בעד, מי נגד?

גלעד ארדן: סעיף 1(1)(א)(ב) אושר.

חוה ראובני: ממשיכה להקריא: "(ג) אחרי מספר סידורי 2 יבוא: מספר סידורי 3 מספר הסעיף 14 ח(א), דרגת קנס ה".

חוה ראובני: זה הפעלת מונית שירות בלי רישיון.

חוה ראובני: ההוראה הזאת היתה קבועה בתקנות התעבורה, תקנה 494, ולצידה היתה קבועה דרגת הקנס ה'.

חוה ראובני: כאשר עשינו את הרפורמה של מוניות שירות עשינו את החקיקה שעברה במרץ או אפריל 2005.

חוה ראובני: והועבר האיסור להפעיל מוניות שירות בלי רישיון.

חוה ראובני: בהמשך אתה תראה שמבטלים את המספר הסידורי של הקנס ולפי תקנה 494, אנחנו מבקשים לעגן את אותו קנס לפי הסעיף החדש, עבירות שיש תמריץ כלכלי לבצע אותם כיוון שמונית שאינה רשאית לבצע נסיעות שירות ומבצעת נסיעות כאלה, אנחנו קונסים ב-1000 שקל.

גלעד ארדן: כמה זה היום?

חוה ראובני: כיום אין כלום כיוון שסעיף 14ח שהוא הדין הקיים היום האוסר את זה, אין לו קנס בצו עבירות קנס אז כיום, בחור החקיקתי הזה, זה הפך להיות הזמנה לדין.

חוה ראובני: זה היה עבירת קנס כשהאיסור היה קבוע בתקנה 494.

חוה ראובני: ביטלנו את תקנה 494, החלפנו אותה בסעיף 14, אנחנו רוצים לסעיף זה את אותה דרגה בדיוק.

גלעד ארדן: מאז שביטלנו זה הפך להיות הזמנה לדין.

גלעד ארדן: עכשיו אנחנו נותנים ברירת קנס של 1000 שקל.

גלעד ארדן: זה מי שנהג במונית והסיע נוסעים בלי רישיון בנסיעת שירות.

חוה ראובני: כן, באופן ספציפי.

אתי בנדלר: אנחנו מעלים להצבעה את מספר סידורי 3 בסעיף קטן (ג).

גלעד ארדן: אני עובר להצבעה.

גלעד ארדן: מי בעד, מי נגד.

גלעד ארדן: הסעיף אושר.

חוה ראובני: מספר סידורי 4 ו-5 זה האפודים הזוהרים.

חוה ראובני: "מספר סידורי 4, סעיף 65ב(א) ו-(ב) דרגת קנס א', מספר סידורי 5 סעיף 65ב(ג), דרגת קנס ב".

חוה ראובני: מספר סידורי 4 מתייחס לחובה של אחזקת אפוד זוהר.

חוה ראובני: אנחנו מציעים על זה קנס דרגה א' – 100 שקלים.

חוה ראובני: על הפרה של חובה ללבוש אפוד זוהר ביצירה מהרכב בשולי דרך בינעירונית וכולי, אנחנו מציעים דרגת קנס ב'.

חוה ראובני: למען התמונה המלאה אני חייבת לומר שבמקור חשבנו לתת לזה דרגת קנס ג'.

גלעד ארדן: מה זה ג'?

חוה ראובני: 500 שקלים, אבל ועדת חוקה סירבה לאשר את זה כעבירת קנס אלא אם כן נוריד את דרגת הקנס.

גלעד ארדן: אבל ועדת החוקה היא לא הבוס שלי...

חוה ראובני: נכון.

חוה ראובני: אמרתי להם שועדת הכלכלה היא המוסמכת לקבוע אבל יחד עם זאת, על פי דרישתם, התחייבתי להביא את זה אליכם עם ההצעה והרקע להצעה ועם העמדה הזאת.

גלעד ארדן: אי אחזקה זה 100 שקל, ואי לבישה 250 שקל.

גלעד ארדן: מה זה סעיף 65ב(א) ו-(ב)?

חוה ראובני: (א) זה החובה שיהיה ברכב אפוד זוהר, וסעיף קטן (ב) זה החובה שזה יהיה בתא הנהג.

מירי: אז אם אני מחזיקה את זה באוטו אבל זה לא בתא הנהג, כלומר בבגאז', אני מקבלת קנס?

חוה ראובני: כן.

חוה ראובני: כי אז את נמצאת על שולי הכביש כשאת יוצאת להביא את זה.

גלעד ארדן: הערות.

יהודה בר אור: אני מאיגוד נהגי מוניות ארצי וספיישלים.

יהודה בר אור: האפוד הזוהר נמצא ודאגנו להשיג אותו במחיר הכי מוזל ויש את זה דרכנו.

יהודה בר אור: זה בסדר גמור, וזה בתא הכפפות והכל מול הנהג אבל אדם יוצא - -

גלעד ארדן: זה לא חייב להיות בתא הכפפות, הוא יכול לשים את האפוד בכל מקום בתא הנוסעים.

יהודה בר אור: בקנס של 100 שקל סביר שהנהג יזהר לא לעשות את זה אבל 250 שקל?

יהודה בר אור: הרי מתי הוא יוצא החוצה?

יהודה בר אור: או כשהיתה לו תאונה, או שיש פנצ'ר או שהוא נכנס לבעיה מסוימת.

גלעד ארדן: בעיית שלפוחית.

גלעד ארדן: ..

יהודה בר אור: אז שלפחות זה יהיה 100 שקל כי גם ככה הוא נכנס לבעיה, אז הוא צריך לשלם יותר כסף כאשר בזמן שהוא לא עשה את זה בכוונה או בתום לב או ברגע של היסח דעת?

יהודה בר אור: זה הרבה כסף.

יהודה בר אור: אני צריך לעבוד 8 שעות בשביל סכום כזה.

גלעד ארדן: לא מספיק שבן אדם ממהר גם אסור לו לעקוף בפס הפרדה?

גלעד ארדן: איזה מן הגיון יש בדברים האלה?

יהודה בר אור: פס הפרדה זה מסכן חיים.

גלעד ארדן: ולצאת ל"אין שוליים" בלי אפוד זה לא מסכן חיים?

יהודה בר אור: צריך שהוא יצא עם האפוד וילבש אותו אבל אם הוא לא עשה את זה, הוא לא עשה את זה בכוונה.

יהודה בר אור: הוא עשה את זה ברגע של לחץ, אז הוא יקבל 100 שקל וזה מספיק חזק.

יהודה בר אור: אתה יודע כמה זמן אנחנו צריכים לעבוד בשביל 250 שקל?

גלעד ארדן: זה טענה נכונה לגבי כל עבירות התעבורה.

דן לינק: אנחנו חושבים שההצעה של האפוד זה רעיון טוב ולא רק האחזקה שלו אלא השימוש בו.

דן לינק: אני רוצה להזכיר שחשבנו שהקנס על פי שימוש באפוד צריך להיות יותר גבוה, ודאי שלא נמליץ להוריד אותו ל-100, כמו שמדובר כאן.

דן לינק: בתגובה, ואני לא יודע אם זה תגובה רק על האפודים, אבל עובדה שהיא שמספר הולכי הרגל שנהרגו בדרכים הבינעירוניות וכתגובה על הקפיצה הענקית ב-2003 במספר הולכי הרגל שנפגעו בדרכים הבינעירוניות, עודכנה החובה הזאת.

דן לינק: אנחנו חושבים שזה דבר נכון לעשותו וגם אין שום בעיה למי שיש אפוד כזה להתרגל לשים אותו עליו גם כשהוא יוצא החוצה מפני שהרדיאטור שלו רותח וגם כשהוא יוצא החוצה לרוקן את השלפוחית ובוודאי במקרה של תאונות.

גלעד ארדן: אנחנו רואים שהשימוש באפוד נפוץ.

עודד שאולוף: אני רוצה להוסיף שאנחנו רואים הרבה מקרים שבהם הנהג לובש את האפוד ויוצאים אתו עוד 4 נוסעים כדי לעזור לו והם בלי אפוד.

גלעד ארדן: יש הצעת חוק לחייב את כולם שתידון בקרוב.

גלעד ארדן: אני בזמנו חשבתי שזה לא נכון, אבל בסדר.

גלעד ארדן: אם יש לו פנצ'ר ויש 8 אנשים, אז כולם ילבשו את האפוד?

גלעד ארדן: הרעיון הוא שלנהג המתקרב יהיה איתות אזהרה מרחוק לכך שיש אנשים או מישהו מחוץ לרכב.

גלעד ארדן: אפשר להגזים עוד ולומר למה רק אפודים?

גלעד ארדן: אפשר לשים עוד דברים...

גלעד ארדן: פונים אלי עכשיו גם הולכי רגל וגם מי שאין לו רכב.

גלעד ארדן: ..

אילן מלמד: האפוד הזה מצוין ועושה את העבודה היטב.

אילן מלמד: הבעיה שאי אפשר ללבוש אותו בתוך האוטו.

אילן מלמד: תנסה לבוש אותו בתוך האוטו, אתה חייב ללבוש אותו מחוץ לאוטו.

אילן מלמד: אתה יכול ללבוש את החליפה שלך בתוך האוטו?

גלעד ארדן: בוודאי.

אילן מלמד: לי קשה ללבוש חליפה או אפוד כשאני יושב בתוך האוטו.

אילן מלמד: אני צריך לעמוד בשביל זה, ואני לא אדם מגודל.

אילן מלמד: צריך לתת לאנשים צ'אנס מבחינה חוקית.

חוה ראובני: אני לא חושבת שמישהו יבוא בטענות לאותו נהג שיעמוד מחוץ לרכב כשהוא מכניס את היד לשרוול של האפוד.

חוה ראובני: אנחנו מדברים על אותו אחד שמחליף את הצמיג או שמתפלל מנחה בלי זה.

אתי בנדלר: אני מוכרחה לומר שבניגוד לנטייה הטבעית שלי לא להעלות קנסות, אם זה היה תלוי בי, הייתי גורסת שעמדת משרד המשפטים ומשרד התחבורה, העמדה הראשונית שלהם - -

גלעד ארדן: משרד המשפטים גם תמך ב-500 על אפוד?

גלעד ארדן: לא שמעתי את זה עד היום.

יפעת רווה: כל הדברים היו על דעתנו אז.

יפעת רווה: השינוי ל-250 לא נראה לנו קריטי.

אתי בנדלר: אם אכן מדובר על אביזר מציל חיים והוכח שהוא אביזר מציל חיים בניגוד לכך שאני אומרת שהאחזקה במכונית היא כלי כדי לסייע לאחר מכן הוצאה לפועל אי שימוש באפוד אם יוצאים מהרכב.

אתי בנדלר: אם אכן מבצעים פעולות מחוץ לרכב בכביש בינעירוני, בכביש מהיר בלי אפוד, לי זה נראה לא פחות חמור מעבירות אחרות שמושת עליהם קנס של 500 שקלים, אבל כמובן שיקול הדעת של אדוני.

חוה ראובני: למען ההגינות אומר מה הנימוק שהועלה בוועדת חוקה בזמנו: נטען שזו עבירה חדשה שאין ניסיון עם האכיפה שלה, ומן הראוי להתחיל עם קנס מתון יותר.

חוה ראובני: הם הסכימו שהלבישה זו עבירה מהותית בעוד שהאחזקה היא רק הכלי ולכן זה צריך להיות קנס נמוך וכדאי להתחיל ב-250 שקלים ולראות איך זה משפיע.

חוה ראובני: אם מגלים שיש זילות של העבירה וזה גורם לאי שימוש - -

גלעד ארדן: ואם תרצו להעלות, זה רק דרך ועדת הכלכלה.

חוה ראובני: נכון.

דן לינק: נכון שזאת עבירה חדשה אבל האפודים קיימים כבר והחובה להחזיק אפוד קיימת שנתיים לפחות, וכל שוטר שמגיע לרכב שעומד מעיר לנהגים לגבי הדבר הזה.

דן לינק: נכון להיום, מכיוון שזאת היתה עבירה של הזמנה לדין, השוטרים רק העירו וזה לא נכון שאין אכיפה.

דן לינק: יש אכיפה, המשטרה מתייחסת ועובדה שהרבה מהאנשים עושים את זה והטיעון שמדובר בעבירה חדשה הוא כבר פג תוקף.

דן לינק: זה כבר שנתיים ורואים את זה ומתייחסים לזה.

דן לינק: אנחנו הצענו במקור קנס של 500 שקלים.

לאה ורון: זה בשתי הוועדות כמעט שנה.

גלעד ארדן: האמת היא שאני יותר בדעה של ה-500 שקלים אבל גם בגלל שזה חוק שלי ואני לא רוצה שיראה כאילו אני מוטה בענין, לא אכפת לי שנבחן את זה מספר חודשים ובתנאי שהמשטרה תגיד כאן שהיא תמסור דיווח על הציות לחוק או על כמות האכיפה בענין הזה בעוד 6 חודשים.

גלעד ארדן: אני מעלה את זה להצבעה כמות שזה.

גלעד ארדן: הצבעה על פסקאות 4 ו-5 בסעיף קטן (ג).

גלעד ארדן: מי בעד, מי נגד?

גלעד ארדן: סעיף קטן (ג)4 ו-5 אושר.

חוה ראובני: כאן אנחנו עוברים לעבירות לפי תקנות התעבורה.

חוה ראובני: ממשיכה להקריא: "פרט (2).

חוה ראובני: אחרי מספר סידורי 4 יבוא: 4א' מספר סידורי, 9(ג) מספר התקנה, דרגת הקנס – א'".

חוה ראובני: תקנה 9 היא החובה להחזיק תעודות ורישיונות בזמן הנסיעה.

חוה ראובני: תקנה 9(ג) אומרת שאדם יחזיק את התעודות, כאמור בתקנה זאת, בכל עת במצב נקי וניתן לקריאה.

חוה ראובני: משום מה, זה לא נקבע כעבירת קנס בעבר וזה עבירה של הזמנה לדין וזה אבסורד ואנחנו מבקשים לקבוע לזה קנס בדרגה א' של 100 שקלים.

גלעד ארדן: מי בעד, מי נגד?

גלעד ארדן: הסעיף אושר.

חוה ראובני: ממשיכה להקריא: "(ב) במספר סידורי 13, אחרי "המגבילים מהירות" יבוא "תמרורים ב-36, ב-37 וב-48 באי מתן זכות קדימה"; מספר סידורי 13 בצו עבירות קנס הוא הצו שקובע את הכלל של קנס בדרגה 250 שקל לעבירות של אי ציות לתמרורים, למעט אותם תמרורים שנמנים לחוד.

חוה ראובני: איך שזה מנוסח כיום, התמרורים ב-36, המשולש ההפוך, האט ותן זכות קדימה, ב-37, תמרור עצור וב-48 לגבי זכות קדימה במעגל תנועה נמצאים בתוך התקנה הזאת.

חוה ראובני: אותם איסורים מופיעים מכוח תקנות אחרות, שקובעים את כללי זכות הקדימה.

חוה ראובני: בתקנות שקובעים את כללי זכות הקדימה, תקנות 64 וכיו"ב, העבירות האלה אינן עבירות קנס אלא של הזמנה לדין.

חוה ראובני: דרך התקנה 22א' הם נשארו כעבירות של הזמנה לדין ויש כאן סתירה, ואנחנו לא רוצים שתהיה אפשרות לפרש להחיל את זה בתקנה 22א' ולהפוך אותן לעבירות קנס, ועוד בקנס נמוך של 250 שקלים.

חוה ראובני: זה עבירות של אי מתן זכות קדימה.

חוה ראובני: על ידי החרגתן ממספר סידורי 13, אנחנו רוצים שהם יפסיקו להיות עבירות של ברירת משפט.

גלעד ארדן: מה זאת אומרת?

חוה ראובני: הזמנה לדין.

חוה ראובני: אנחנו רוצים שאם הוא לא נתן זכות קדימה, שיבוא לבית משפט.

אתי בנדלר: כמה עבירות כאלה יש?

גלעד ארדן: יכול להיות שאני לא מבין אותך נכון.

גלעד ארדן: כרגע, מדיניות המשרד היא שעל רמזור אדום אפשר לשלם קנס אבל ב"האט ותן זכות קדימה" הוא יעמוד לדין בכל מצב.

גלעד ארדן: זה המצב שייווצר כאן אם נאשר את זה.

חוה ראובני: לא.

חוה ראובני: בכל התמרורים האלה יש שתי הוראות.

חוה ראובני: ניקח את "עצור", שזה ב-37, הוא כולל שתי הוראות: האחת, חובת עצירה מוחלטת והשנייה, חובת מתן זכות קדימה.

חוה ראובני: אם אדם לא עצר אלא רק האט אבל נתן זכות קדימה, זאת עבירת קנס והקנס נמוך יחסית וגם הניקוד נמוך, ואין לי בעיה עם זה.

חוה ראובני: איפה יש לי בעיה?

גלעד ארדן: אם הוא לא עצר?

חוה ראובני: אפילו אם הוא עצר והמשיך לנסוע כשרכב נכנס לצומת מכיוון אחר, הוא לא נתן זכות קדימה.

חוה ראובני: זאת עבירה הרבה יותר חמורה בעיניי, למרות שהיא מגולמת באותו תמרור בדיוק.

חוה ראובני: את זה אני רוצה להעביר להזמנה לדין.

גלעד ארדן: אבל כשאדם לא עוצר ברמזור, גברתי, לא צריך להוכיח שבא רכב כי ההנחה היא שכשאתה עובר באדום, בנתיבים החוצים יש הזמנה עבורם לנסוע בהם.

חוה ראובני: ועדין יכול להיות שהוא האט ואנחנו רואים את זה הרבה פעמים עם רמזורים אדומים בפניה ימינה, שבחו"ל זה מקובל, שרמזור אדום בפניה ימינה הוא רק המלצה.

גלעד ארדן: אנחנו נוהגים פה.

חוה ראובני: נכון, ובכל זאת, הרעיון הוא אותו רעיון.

חוה ראובני: יכול להיות מצב - -

גלעד ארדן: זו טענת הגנה שמתקבלת בבית המשפט, שבחו"ל זה כך?

חוה ראובני: לא, אבל אני מנסה להסביר את הרעיון, שגם רמזור אדום יכול להיות בבחינת תמרור "עצור", שאדם עצר, הסתכל ימינה ושמאלה, אין אף אחד והוא נסע.

חוה ראובני: זה לא אומר בהכרח שהוא עבר רמזור אדום שהוא לא נתן זכות קדימה.

חוה ראובני: הדבר הזה אפשרי גם ברמזור.

דן לינק: כל מקרה של אי מתן זכות קדימה, יש בו שני כלי רכב לפחות.

דן לינק: זאת אומרת שנוצר מצב מסוכן בעליל.

דן לינק: לעומת זאת, אור אדום, אני לא ממליץ כמובן, 99% מן העבירות של אור אדום נאכפות על ידי מצלמה ואין בכלל מה לדבר עליהן.

דן לינק: לכן, השופטים בעצמם, בזמנו, ביקשו שזה לא יהיה באופן אוטומטי הזמנה לדין.

דן לינק: הרי אדם שמקבל 1000 שקל קנס יכול ללכת לשופט אם הוא מבקש.

דן לינק: לכן, העבירה של כניסה לצומת באור אדום היא היום ברירת משפט ברמה הגבוהה ביותר.

דן לינק: אגב, משטרת ישראל מצלמת רבבות עבירות כאלה ומתוכן, מספר התאונות, למזלנו, קטן מאוד.

דן לינק: זאת אומרת, בניגוד למה שאתה אמרת, שיש סכנה מיידית וכולי, הרוב העצום של הכניסות האלה הוא לא בסדר ואסור לעשות את זה, אבל אין רכב אחר שהגיע.

דן לינק: לעומת זאת, באי מתן זכות קדימה אתה גורם סיכון בפועל לרכב אחר בכל פעם.

דן לינק: לכן, עדיף או רצוי שאנשים שלא נותנים זכות קדימה, למשל בשלושת התמרורים האלה, ילכו ישר לשופט.

דן לינק: לא מדובר בחובת העצירה אלא באי מתן זכות קדימה.

גלעד ארדן: תרשה לי לחלוק עליך לא לגבי הנתונים העובדתיים אלא לגבי הסבירות שלאותו אדם שנקט מצב של אי מתן זכות קדימה בצומת רגיל ברמזור לבין רמת הפזיזות הנדרשת אצל נהג כזה והצורך להוריד אותו מהכביש.

גלעד ארדן: תוריד רגע את ענין 1000 השקלים.

גלעד ארדן: אם אני, כמחוקק , צריך להחליט מי אני רוצה שיגיע בפני שופט כדי ש"יעיפו" אותו מהכביש ולא ינהג יותר, האם אדם ששוטר חשב שהוא לא נתן זכות קדימה מול אדם שעבר באור אדום, הסיכויים שזה שבעבר הרשה לעצמו לעבור באור אדום הוא נהג מסוכן יותר ופזיז יותר.

גלעד ארדן: אני לא אומר שאין אנשים שלא נתנו זכות קדימה במודע וראו שהוא קרוב וכולי, אבל אני בטוח שהרבה מאוד מהנהגים האלה זה אולי גם בגלל כישורי נהיגה או שיקול דעת לא מספיק טובים או מקצועיים.

גלעד ארדן: זה נראה לי מגמה הפוכה.

גלעד ארדן: תשאל את כל האנשים בעלי ההיגיון הבריא, מה צריך להביא בפני שופט?

גלעד ארדן: קודם כל את האנשים שמרשים לעצמם לעבור באור אדום.

גלעד ארדן: זאת דעתי.

חוה ראובני: אנחנו מקיימים פה דיון תיאורטי מכיוון שנאמר בחדר הזה לא מזמן, במהלך הדיון הזה, שיש לנו כוונה להוביל לשינויי חקיקה בנושא של הרמזורים האדומים - -

גלעד ארדן: אבל לגבי החרמת רכב, אני אגיד לך מה יקרה.

גלעד ארדן: ..

גלעד ארדן: אני חושב שאדם שעבר באור אדום כן צריך לבוא בפני שופט.

גלעד ארדן: אם היו נסיבות שהוא נתקע בתוך הצומת בפקק, זה טיעונים לעונש.

גלעד ארדן: אבל מה יקרה, אנחנו נאשר את זה עכשיו כהזמנה לדין ועד שאני אעלה בוועדת שרים לחקיקה תגידו: רק לפני חודשיים אישרנו אי מתן זכות קדימה ועכשיו יהיה עומס אדיר על בתי המשפט, אם הממשלה תתמוך גם באור אדום.

גלעד ארדן: אני חושב שמבחינת רמת הסיכון לציבור והפזיזות של אותו נהג.

גלעד ארדן: ..

גלעד ארדן: אולי נשמע את המשטרה.

גלעד ארדן: יש לכם עמדה בנושא הזה?

גלעד ארדן: אגב, כשישבתי עם המשטרה לגבי מהן העבירות החמורות יותר או פחות, להבין איך רואים את הדברים, מעולם לא העלו בפני את נושא אי מתן זכות קדימה לפני חציית צומת באור אדום, וגם לא הרשות הלאומית לבטיחות בדרכים וגם לא המנהל בפועל של ההקמה.

חוה ראובני: אני מבקשת להדגיש שהעבירות האלה, עבירות של הזמנה לדין, הוחרגו על ידי סעיפים אחרים פה בצו.

חוה ראובני: העבירה הזאת מטופלת על ידי שני סעיפים, הן הסעיפים המהותיים - -

גלעד ארדן: סעיף אחד קובע שזה הזמנה לדין והאחר קובע שזאת ברירת משפט?

חוה ראובני: כן, ובלי קשר לשאלה אם איך צריך לטפל ברמזור אדום, וזה דבר שאני מצהירה לפרוטוקול שעומד בפני שינויים - -

גלעד ארדן: רק מבחינת ההחרמה.

חוה ראובני: לא, גם מבחינת העלאת הקנס על אותם אלה - -

יפעת רווה: יש סעיף שמאפשר גם בעבירות שהן ברירות קנס, בנסיבות חמורות להעמיד לדין בכל מקרה.

גלעד ארדן: בואי לא נשאל את המשטרה כמה פעמים הם השתמשו בזה, חוץ במקרה בו נהרגו חמשת נהגי אגד.

חוה ראובני: גיבשנו רעיונות חדשים לנסיבות מחמירות שיאפשרו ליצור מיון בתוך עברייני רמזור אדום, ואילו מהם ילכו לשפיטה למרות שזה מוכרז כעבירת קנס.

גלעד ארדן: זה בחקיקה ראשית?

חוה ראובני: כן.

חוה ראובני: נסיבות מחמירות זה לא בחקיקה ראשית, זה לא צריך ועדה אפילו.

חוה ראובני: בחקיקה ראשית אנחנו רוצים לשנות את סמכויות השבתת רכב.

גלעד ארדן: זה גם לא חקיקה ראשית.

חוה ראובני: לא, זו רשימת העבירות המצטרפת לתקנות - -

יפעת רווה: התנאי הוא שזה לא עבירת קנס.

חוה ראובני: אנחנו בונים את זה עכשיו ולכן, אני מציעה להתמקד בשאלה האם ראוי ששלושת התמרורים האלה יהיו הזמנה לדיון או עבירות קנס כאשר מכוח סעיפים אחרים הם כבר הזמנה לדין.

גלעד ארדן: זכות קדימה, עצור וזכות קדימה במעגל תנועה.

אתי בנדלר: בכל המקרים אתם מדברים רק על אי מתן זכות קדימה ולא על עצם אי כיבוד רמזור.

אתי בנדלר: כשקראתי את זה הייתי משוכנעת שמדובר רק על ב-48, על אי מתן זכות קדימה.

חוה ראובני: אני מוכנה לתקן.

חוה ראובני: באי עצירה בלבד, ב-37, ב-38 זה נאמר במפורש על אי עצירה.

אתי בנדלר: חוה, תבדקי את הענין הזה.

אתי בנדלר: לדעתי זה לא ברור.

חוה ראובני: שיהיה אי מתן זכות קדימה בתמרורים אלה ואלה.

אתי בנדלר: בדיוק כך.

דן לינק: אני לא חולק על זכותך לחלוק אבל עובדה היא, למרות שזה דבר פסיכולוגי, שבאי מתן זכות קדימה, בכל המקרים, יש רכב אחר.

דן לינק: אין דבר כזה.

דן לינק: לכן, אם תופסים אותך על אי מתן זכות קדימה זאת אומרת שלא אפשרת לרכב אחר להמשיך בדרכו, חסמת את דרכו - -

גלעד ארדן: לא, יכול להיות שהערכת שהוא 500 מטר ממך ונוסע במהירות X ולמעשה הוא היה 200 מטר ממך ונסע במהירות גבוהה יותר.

דן לינק: אני בטוח שכשאתה תהיה ברכב הזה, שנוסע 200 מטר ממך ויחסמו את דרכך, תתייחס לזה אחרת.

גלעד ארדן: מבחינתי, שגם זה יהיה המדד וגם זה.

גלעד ארדן: אני חושב שבמדרג ביניהם, את מי אני רוצה להביא בפני שופט, קודם כל את זה שעובר באור אדום.

דן לינק: יכול להיות שאתה צודק אבל בעבר זה כבר היה הזמנה לדין, ובגלל העובדה שהזמינו כל נהג כזה לשופט בגלל מצלמה, זה סתם את בתי המשפט והשופטים אמרו בעצמם שהם מתנהגים שם כמו מכונה.

גלעד ארדן: אני לא יודע אם אתה פועל אחרי פעילותי אבל לא כל מה שהשופטים אומרים אני אומר "כזה ראה וקדש".

גלעד ארדן: בטח גם לא נחה דעתך מכל הפסיקות בענייני בטיחות בדרכים של בתי המשפט.

דן לינק: אבל בחלק מהדברים שאנחנו אומרים, אנחנו רואים שיש החמרה למרות שהם לא אומרים שהם עושים את זה בגלל הרשות הלאומית לבטיחות בדרכים.

גלעד ארדן: ברור שלא, אבל אני חושב שלבית הזה יש חלק בהחמרה.

דן לינק: וטוב שיש.

אבי קרמר: השאלה היא איך הממשלה תוכל לאכוף כזה דבר.

אבי קרמר: שתהיה עין של שוטר - -

רוני לוינגר: אין לנו מצלמה, מה לעשות?

גלעד ארדן: בדוח שהעברת לנו על "אכיפה 2006", לכמה אנשים נתתם קנס או העמדה לדין על אי מתן זכות קדימה?

רוני לוינגר: אני לא זוכר.

גלעד ארדן: אתה לא זוכר דבר כל כך חמור?

גלעד ארדן: יש לך הערכה?

גלעד ארדן: גם אני לא זוכר אבל אני יכול לשלוח את העוזרת שלי להביא את הטבלה, אבל לא הייתי רוצה להביך את המשטרה בעניין הזה.

גלעד ארדן: אני לא בטוח שהיו כל כך הרבה בתחום הזה.

רוני לוינגר: העבירה של אי מתן זכות קדימה היא עבירה שאוכפים אותה.

גלעד ארדן: ברור, אבל כאשר מישהו לא עוצר בעצור יש תחושה שאתם נותנים לו קנס על אי עצירה בעצור.

גלעד ארדן: לא נראה לי שהשוטר יודע בעת ובעונה אחת גם לראות שהוא לא עצר וגם לראות שעבר באזור רכב והוא לא נתן לו זכות קדימה, ולהחליט איזו מהשתיים היתה חמורה יותר.

רוני לוינגר: למה?

רוני לוינגר: אם הרכב - -

גלעד ארדן: היום שוטרים שמים לב שחבר כנסת לוקח להם את הרישיונות ובורח.

גלעד ארדן: אתה רוצה שהם ישימו לב לכל הפעולות.

גלעד ארדן: ..

גלעד ארדן: זה על פי הטענה, לכאורה.

רוני לוינגר: אם רכב שנחסמה דרכו בגין אי מתן זכות קדימה, השוטר אמור - -

גלעד ארדן: לא כתוב פה שנחסמה דרכו.

גלעד ארדן: זה אי מתן זכות קדימה וזה שיקול דעת של השוטר.

רוני לוינגר: השוטר מפרט את הנסיבות בדוח אם הרכב הזה סטה ממסלולו כתוצאה מאי מתן זכות קדימה.

רוני לוינגר: כל הדברים האלה הם חלק מיסודות העבירה.

רוני לוינגר: השוטר כותב את זה בדוח.

אבי קרמר: כשאתה מתיר את זה אוטומטי לבית משפט אז איך אפשר יהיה - -

גלעד ארדן: אל תדאג.

גלעד ארדן: לא יגיעו כל כך מהר לבית משפט בענין הזה.

גלעד ארדן: אני לא חושש מזה.

אבי קרמר: אם זה הופך להיות אוטומטי?

גלעד ארדן: נראה.

גלעד ארדן: בואו נמשיך לסעיף הבא ונראה כמה קנסות ניתנו בנושא הזה.

גלעד ארדן: אתה חושב שאם מעמידים לדין, למשטרה יש ענין יותר גדול?

גלעד ארדן: אני לא חושב שלמשטרה יש ענין להעמיד לדין סתם אנשים.

חנן אהרון: ב-10 הגורמים העיקריים שמעמידים לדין, אי מתן זכות קדימה נמצא שם באופן קבוע וכן מעבר באור אדום.

חנן אהרון: אלה העבירות שהם הגורמים העיקריים לתאונות דרכים, לפי הסטטיסטיקה.

דן לינק: רשמתי לי להעביר אליך סטטיסטיקה מסודרת אחרי הישיבה.

חנן אהרון: אני מסתכל כל שנה על הדוח של משטרת ישראל בפילוח תאונות דרכים, ויש 10 גורמים עיקריים בכל שנה.

חנן אהרון: יש אי שמירת מרחק וכולי, ואי מתן זכות קדימה נמצא שם בדרך קבע.

גלעד ארדן: נצביע על זה אחר כך.

חוה ראובני: מקריאה: "במספר סידורי 15, במקום "וב-40 עד ב-47 יבוא "ב-40 עד ב-47, וד-17, ד-18 וד-21 באזור קנס מוגדל".

חוה ראובני: הכוונה פה ליצור תיאום בין העבירה לפי התמרור לעבירה המהותית.

חוה ראובני: התמרורים שאני מבקשת להוסיף למספר סידורי 15, שבו גובה הקנס הוא 500 שקלים הם תמרורים של סימון תחנת אוטובוס.

חוה ראובני: מדובר כאן בחנייה בתחנת אוטובוס - -

גלעד ארדן: שלא בשעות העבודה של האוטובוס.

חוה ראובני: - - תקנה 72, שמונה את עבירות החניה קובעת - -

גלעד ארדן: כמה זה היום?

חוה ראובני: לפי תקנה 72, הקנס על החניה בתחנות אוטובוס באזור קנס מוגדל היא 500 שקלים.

חוה ראובני: לעומת זאת, אם האכיפה לפי התמרור זה 250 שקלים.

חוה ראובני: לצורך התיאום, מדובר כאן על אזור קנס מוגדל.

גלעד ארדן: בסדר גמור.

יהודה בר אור: בענין של חניה והורדת נוסעים בתחנת אוטובוס, הענין שנהג מונית צריך להוריד נוסע במקום באמצע הכביש ולהפריע לתנועה ולסכן אחרים, הוא מוריד בתחנת אוטובוס ומונע על ידי זה הרבה בעיות של תנועה מסביב, אנחנו לא צריכים לשלם יותר כסף.

גלעד ארדן: אדוני, כבר היום קיים 500 שקל, במקום שאין לי אפשרות לתקן את זה.

גלעד ארדן: אין לי אופציה כזאת.

גלעד ארדן: אם אתם חושבים שצריך להחריג את נהגי המוניות מהקנס הזה, תפנו אלינו או למשרד התחבורה וננסה לחשוב ואולי משרד התחבורה ישתכנע שזה צודק.

יהודה בר אור: להעלות את הקנס הזה?

גלעד ארדן: לא להעלות אלא כדי ליצור הלימה בין מקום אחר שזה מופיע בו למקום הזה.

גלעד ארדן: זה לא שלא קיים הקנס של ה-500 שקלים כיום.

גלעד ארדן: הוא קיים.

חוה ראובני: נכון.

יהודה בר אור: דיברנו על זה הרבה פעמים, שאי אפשר לחיות עם התקנה הזאת.

גלעד ארדן: אני כרגע מאשר את זה.

גלעד ארדן: אני ממליץ למשרד התחבורה לשמוע את נהגי המוניות כי יכול להיות שיש טעם במה שהם אומרים, ולהחריג אותם רק לצורך העלאת או הורדת נוסע.

גלעד ארדן: לקבוע לצד זה שאם נהג מונית מנצל את זה וסתם עומד שם, הקנס יהיה הרבה יותר גדול.

רוני לוינגר: צריך לערב את התחבורה הציבורית.

גלעד ארדן: אנחנו לא עושים את זה כרגע.

גלעד ארדן: אני מאשר את סעיף 2(ג).

אהרון כהן: את ממליצה על העניין הזה?

חוה ראובני: עוד לא חשבתי על כל האספקטים של זה ולכן אני לא רוצה לחוות את דעתי.

חוה ראובני: מקריאה: "(ד) במספר סידורי 28, במקום "ג" יבוא "ה"; זה קנס על שימוש בפלאפון ללא דיבורית.

חוה ראובני: אנחנו רוצים להחמיר את הענישה כי אנחנו רואים יותר מדי אנשים שמדברים עם הטלפון ביד למרות שיש להם דיבורית ברכב, למרות שיש דיבורית בטלפון.

חוה ראובני: ..

גלעד ארדן: יש רכבים של 400,000 שקלים שלא רוצים לעשות חור, למרות שהיום אפשר לעשות גם בלי חורים את הדיבורית.

דן לינק: בדרך כלל יש דיבורית אחת ברכב אבל יש אנשים עם 3 פלאפונים, זה סמל סטאטוס יותר מאשר 4 על 4.

חוה ראובני: אגב, אנחנו עומדים להניח על שולחן הכנסת בזמן הקרוב ביותר, זה כבר מוכן, על הנושא של הדיבוריות ולסדר מחדש את תקנת הפלאפון.

גלעד ארדן: ואס אם אס?

חוה ראובני: אנחנו לא מתייחסים לזה באופן ישיר.

גלעד ארדן: קיבלתי לידי את הדוח.

גלעד ארדן: פלאפון לפי הסטטיסטיקה זה 8% ואי מתן זכות קדימה זה 2%.

גלעד ארדן: אני לא יודע כמה מהם העמידו לדין ולכמה נתנו קנסות.

גלעד ארדן: אני מניח ש-1.99% זה קנסות.

גלעד ארדן: אני מאשר את סעיף (ד).

גלעד ארדן: זה עלה ל-1000 שקלים.

גלעד ארדן: הענין הזה חל גם על אלופים וניצבים במשטרה.

גלעד ארדן: ..

חוה ראובני: יש להם את תקנה 32 שפותרת אותם.

חוה ראובני: מקריאה – "(ה) במספר סידורי 33, במקום "א" יבוא "ב"; מספר סידורי 33 מתייחס לתקנה 33א, נסיעה בשוליים על ידי אופנוע.

גלעד ארדן: מה, זה אסור?

חוה ראובני: בוודאי שזה אסור.

חוה ראובני: אלא שלפי הצו הקיים היום, רכב 4 גלגלים ומעלה שנוסע על שוליים, הקנס הוא 750 שקלים ולאופנוע, בזמנו רצינו אותו קנס לכולם אבל כשהצו אושר פה, בוועדה, לפני כ-5 שנים נקבע שדרגת הקנס לגבי אופנוע תהיה 100 שקלים בלבד.

חוה ראובני: אף כי אנחנו מקבלים שיש היגיון באבחנה בין רכב גדול לאופנוע, עדין אנחנו חושבים שאופנוע על שוליים זה דבר מסוכן.

חוה ראובני: השוליים נועדו להיות מעין מקלט למי שלא יכול להיות על הכביש מסיבה כל שהיא, בין אם הולכי רגל.

חוה ראובני: האופנוע שנוסע על השולים מסכן אותם ומונע מהם לרדת משם, שלא לדבר על הסכנה של העלייה והירידה מהשולים, לא תמיד הם סלולים, יש הבדלים בחיכוך וכולי, את הפיסיקה יסבירו אנשים מומחים.

גלעד ארדן: אני מאשר את הסעיף.

גלעד ארדן: כיוון שאין לנו זמן, יש לנו עוד 3 דקות ויש לנו כמה נושאים שחשוב לי שידונו היום, הייתי מבקש להציג את תקנה 72א', כלומר: חניה בצומת או על מעבר חציה ואת ענין חגורת בטיחות במושב האחורי, תקנה 83ב' ואת ענין הסתרת לוחית הרישוי של הרכב.

חוה ראובני: אני מדלגת לסעיף (ט), שזה חניה: "במספר סידורי 101, אחרי "(2א)" יבוא "(3),(4),(6), (10), (14)"; מספר סידורי 101 עוסק בעבירות חניה לפי תקנה 172 וקובע איזה שהוא כלל רחב של עבירות חניה.

חוה ראובני: מלכתחילה, נקודת המוצא היא קנס בדרגה א' של 100 שקלים.

חוה ראובני: החרגנו עוד בעבר כמה עבירות חניה לקנסות גבוהים יותר כגון: חניה במקום של נכה, חניה בתחנת אוטובוס וחניה על מדרכה.

חוה ראובני: שלושת אלה יוחרגו מדרגת הקנס של 100 שקלים.

חוה ראובני: אנחנו מבקשים להחריג עוד עבירות: חניה בתוך צומת, חסימה של כניסה לחניה, חניה במעבר חציה וחניה כפולה.

גלעד ארדן: יש כאן גם חניה בתחום תחנת מוניות לפי דברי ההסבר.

חוה ראובני: נכון.

יהודה בר אור: זה 250 גם כרגע.

חוה ראובני: 14 זה גם תחנת מוניות.

חוה ראובני: אנחנו מבקשים להוציא אותם מגדר הקנס של 100 שקלים ולהעביר אותם לקנס של 250 שקלים, וזה יהיה בסעיפים (י) ו-(יא), שעוד לא הקראתי, הקביעה שלה קנס הגבוה יותר.

גלעד ארדן: למה לא 500 שקלים?

חוה ראובני: ככלל, אנחנו חושבים שעבירות חניה צריכות להישאר בדרגות הקנס הנמכות.

חוה ראובני: עבירת חניה ברמה ג', השארנו למקרים מאוד חריגים.

עודד שאולוף: אם אני לא טועה חניה על מדרכה זה 500 שקלים.

אתי בנדלר: כמה זה חניה במקום שמיועד לרכב נכה?

חוה ראובני: 500 שקלים.

גלעד ארדן: אני מאשר את התקנה.

חוה ראובני: מקריאה: "(י) אחרי מספר סידורי 104 יבוא: 104 א מספר סידורי, תקנה 72(א)(3),(4), (6) ו-(10), דרגת הקנס ב.

חוה ראובני: (יא) אחרי מספר סידורי 106 יבוא: מספר סידורי 106א, מספר תקנה 72(א)(14), דרגת הקנס ב".

גלעד ארדן: תודה.

גלעד ארדן: חגורת בטיחות, כמה הקנס היום על חגורה במושב הקדמי?

קריאות: 250 שקלים.

גלעד ארדן: אני פניתי בענין הזה לשר שטרית בזמנו בשני מכתבים והוא לא התייחס אליהם, על הטיפשות לעשות אבחנה בקנס בין המושב הקדמי לאחורי.

חוה ראובני: אני מניחה שזה מה שהתגלגל לצוות שעבר על אותן עבירות קנס - -

גלעד ארדן: אני הייתי הולך במושב האחורי על 500 שקלים אפילו, דווקא בגלל שיש כזה חוסר מודעות ויושבים שם הילדים.

חוה ראובני: אני מדלגת לסעיף (י"ד): "במספר סידורי 121, במקום "במושבים הקדמיים" יבוא "למי שאינו חגור"; (ט"ו) במספר סידורי 122, במקום "למעט במושבים הקדמיים" יבוא "לנוהג הרכב שבו נוסע במושב שאיננו המושב הקדמי, אינו חגור".

חוה ראובני: כאשר אדם נוסע לא חגור, יש לנו שני עבריינים: הן הנוסע והן הנהג ברכב.

גלעד ארדן: זה גם נקודות?

חוה ראובני: כן.

גלעד ארדן: גם באחורי?

חוה ראובני: כן, גם.

חוה ראובני: אני לא חושבת שיש אבחנה.

חוה ראובני: אני אבדוק מיד.

גלעד ארדן: אבל אם הנוסע לידך לא חגור, הנהג לא מקבל על זה נקודות אלא רק קנס?

אהרון כהן: גברת ראובני, זה לא שייך למוניות, נכון?

גלעד ארדן: אז למה הנהג מבקש תמיד מהנוסע להיחגר?

אהרון כהן: יש אנשים עבריינים שאתה לא יכול להתעסק אתם.

חוה אהרוני: זה רק לנהג הנקודות, אם הוא לא חגור.

חוה אהרוני: אם זה ילד זה 6 נקודות.

גלעד ארדן: למה לא להעלות את זה ליותר?

חוה ראובני: אנחנו מבטלים את האבחנה בין מושב קדמי ואחורי ואנחנו מקווים שזה יקדם את החגירה במושבים האחוריים, שהיא עדין מועטה מאוד.

חוה ראובני: העבירה תהיה 250 שקלים לנוסע לא חגור ועוד 100 שקלים לנהג, אם יש לו ברכב נוסע לא חגור.

גלעד ארדן: אז מה עשיתם בזה?

גלעד ארדן: ואם זה ילד?

גלעד ארדן: מה, תתנו לילד 250 שקלים.

גלעד ארדן: אז עדין השארתם על ההורה 100 שקל.

חוה ראובני: אם זה ילד בגיל של מושב בטיחות יש לזה סעיף נפרד.

גלעד ארדן: ילד בגיל 8 יכול לקבל קנס?

חוה ראובני: לא.

גלעד ארדן: אז עדין השארתם להורה 100 שקלים.

גלעד ארדן: אז מה ההיגיון בזה?

חוה ראובני: אבל לא תמיד הנוסעים הם ילדים...

גלעד ארדן: ודאי, אבל אני רוצה לדאוג למצב של ילדים.

גלעד ארדן: אני מבקש שישונה ל-250 הנוסע ו-250 הנהג.

גלעד ארדן: האחריות שחלה על הנהג לזה שיושב לצידו לא גבוהה יותר מאשר לזה שיושב מאחוריו.

חוה ראובני: גם אם הנוסע מבוגר?

גלעד ארדן: כן.

גלעד ארדן: כשהנוסע לידו בגיר, מה ההבדל?

חוה ראובני: אני לא מבחינה בין מושב קדמי ואחורי.

חוה ראובני: ביטלתי בטקסט את האבחנה הזאת.

חוה ראובני: אני מבדילה בין נוסע לנהג.

גלעד ארדן: כאשר הנוסע לידי בגיר או קטין, לא משנה, יש אבחנה?

גלעד ארדן: תפסו אותו בלי חגורה ואני הנהג, מה הקנס עלי?

חוה ראובני: זה לא משנה אם הוא לידך או מאחוריך.

חוה ראובני: אנחנו מציעים 100 שקל לך, כנהג, ו-250 שקל לנוסע בלי קשר אם זה במושב הקדמי או מאחור.

חוה ראובני: אתה כל הזמן מכניס את המרכיב של מאחור ואין הבדל בין קדמי לאחורי.

חוה ראובני: אנחנו מבטלים את האבחנה הזאת.

חוה ראובני: בצו כמות שהוא היום אכן יש אבחנה ואנחנו מציעים לבטל אותה.

חנן אהרון: אבל אם ילד ישב מאחור ויקבל 250 שקלים.

חנן אהרון: ..

גלעד ארדן: יש לך התנגדות לשנות הכל ל-250?

גלעד ארדן: אני לא רוצה את ה-100.

גלעד ארדן: עם כל הכבוד לחגורה, שזה הדבר המוכח ביותר שמציל חיים, זה נראה לי מאוד נמוך וזה הכל ענין של נוחיות.

חוה ראובני: השאלה האם כאשר הנוסע הוא בגיר, האם הנהג צריך לשאת ב-250 שקלים בגלל שהוא אמר לנוסע, הנוסע לא רוצה לחגור - -

גלעד ארדן: שיעצור את הרכב.

דן לינק: אם האדם בגיר הוא נותן אותו לאדם ולא לנהג.

דן לינק: הוא נותן את הדוח לנהג כשהנוסע קטין.

דן לינק: זו ההנחיה שיש לשוטרים ואני מכיר אותה.

לאה ורון: זו אינטרפרטציה נהדרת.

גלעד ארדן: זה ענין של מדיניות אכיפה.

גלעד ארדן: מה עמדתכם בנושא?

גלעד ארדן: מה קורה היום בפועל?

רוני לוינגר: כמו שאמר דן, השוטר יכול במקרים מסוימים לתת גם וגם.

רוני לוינגר: זה לא קורה הרבה.

גלעד ארדן: האם תהיה מוכן להמליץ שבמקרה ומדובר בבגיר זה יינתן רק לנוסע, כמדיניות?

רוני לוינגר: כן.

רוני לוינגר: זאת המדיניות.

רוני לוינגר: כאשר מדובר בבגיר, יש לתת את הקנס רק לנוסע ולא לנהג.

אתי בנדלר: אז למה לא לעגן את זה בתקנות?

אתי בנדלר: למה להשאיר את זה לשיקול דעת השופט?

אתי בנדלר: יש חובה, השאלה אם להטיל קנס על הנהג, מקום שהעבריין העיקרי הוא בגיר.

יפעת רווה: כי הנהג לא אמור לנסוע כשאדם לא חגור ברכב שלו.

אתי בנדלר: אני לא מבינה, אבל אתם אומרים שלא נותנים קנס לנהג במקום שהעבריין הוא בגיר.

רוני לוינגר: זה כמדיניות.

אתי בנדלר: אז אתם רוצים שהמחוקק ייתן הוראה אחרת ואתם, כמדיניות, תתנו הוראות הפעלה אחרות.

גלעד ארדן: כן, כמו החגורות באוטובוסים.

אתי בנדלר: אז אם אתם עומדים מאחורי המדיניות שלכם, תעגנו את זה בתקנות.

גלעד ארדן: אבל כמסר, אני לא רוצה להגיד שנהג הרכב פטור.

גלעד ארדן: אני כן רוצה שנהג הרכב יעמוד על כך שאדם יחגור חגורה כי אם זה לא יהיה כך, אז הנהג יגיד תחגור, והנוסע יסרב ולא ייחגר.

דן לינק: הרבה פעמים יש בעיה של זיהוי הנוסע, בין אם הוא קטין או בגיר.

דן לינק: לעומת זאת, לעתים רחוקות מאוד יש בעיה של זיהוי הנהג.

דן לינק: לכן, העבירה שתיפול על הנהג היא כאשר אי אפשר לזהות נוסע.

גלעד ארדן: אני מבקש לשנות את זה ל-250 לנוסע ו-250 לנהג, בין אם זה קדימה או אחורה וכך כל הציבור יבין למה הוא חשוף.

אתי בנדלר: על איזו פסקה מדברים?

חוה ראובני: סעיף (יד) ו-(טו).

חוה ראובני: אז זה הופך להיות שמספר סידורי 122 בטל - -

אהרון כהן: נהג מונית פטור מלחגור חגורה כשיש נוסע אתו.

אהרון כהן: אנחנו מבקשים לפטור אותו לגמרי מלחגור חגורה.

גלעד ארדן: אין לי סמכות לשנות בתיקונים האלה.

עודד שאולוף: יושב נוסע במושב האחרון באוטובוס ולא חוגר, והנהג מקבל קנס על 250 שקל כשהוא לא עשה שום עבירה.

חנן אהרון: אבל יש שלט ואם הוא מציג אותו, הוא לא מתחייב.

גלעד ארדן: דברו עם המשטרה.

חוה ראובני: אני אקריא את הנוסח: "(יד) במספר סידורי 121, האמור בטור: פירוט נוסף לעבירה ימחק.

חוה ראובני: " ואז זה הופך להיות תקנה 83ב' כולה – 250 שקלים.

חוה ראובני: בסעיף (טו) מספר סידורי 122 בטל.

חוה ראובני: "

גלעד ארדן: נושא אחרון: הסתרת לוחית הזיהוי של הרכב, תקנה 165.

חוה ראובני: מקריאה: "(יח) במספר סידורי 217, במקום "ב" יבוא "ג"; להעלות את הקנס על תקינות וניקיון לוחית רישוי.

חוה ראובני: מי שהלוחית שלו לא נקייה מונע אכיפה ואולי גם מתכוון לבצע עבירות.

רוני לוינגר: זה כולל גם התזה של ספרי?

גלעד ארדן: כל צורה של הסתרה.

גלעד ארדן: למה ל-500 שקלים ולא ל-1000 שקלים?

חוה ראובני: כי זה לא עבירה שכשלעצמה גורמת נזק.

גלעד ארדן: זה מאפשר לך לנסוע מהר כאופנוען.

גלעד ארדן: התקנה מאושרת.

גלעד ארדן: אני מודה לכולם.

גלעד ארדן: הישיבה נעולה.

חוה ראובני: אפשר להפריד את החלק הזה או שקיבע דיון בזמן הקרוב לייתר הצו?

לאה ורון: היא מדברת על מכתב האישור שהוועדה שולחת.

חוה ראובני: אבל יש לנו עוד סעיפים שלא אושרו.

גלעד ארדן: אני מציע שנעשה חצי כי אני לא יודע עוד כמה זמן.

גלעד ארדן: ..

אתי בנדלר: מה עם תחילה?

גלעד ארדן: תחילה זה מיום הפרסום.

חוה ראובני: 30 יום מיום הפרסום.

גלעד ארדן: בסדר, 30 ימים מיום הפרסום.

גלעד ארדן: זה מה שביקשתם.

חוה ראובני: למעט 2ז' שזה ביטול ההכרזה.

חוה ראובני: זה עבירות שאושרו על ידי ועדת חוקה וזה רק עכשיו התפרסם.

חוה ראובני: ברגע שזה מתפרסם זה נכנס.

חוה ראובני: ..

לאה ורון: סליחה, הוועדה מתבקשת לאשר כרגע את סעיף התחילה.

לאה ורון: 30 ימים מיום הפרסום של הצו למעט...

חוה ראובני: למעט פרטים 2ז', כיוון שזה לא נושא שהוועדה הזאת צריכה לדון בו.

גלעד ארדן: אם לא דנו בו היום, התחילה זה רק לגבי מה שדנו ואישרנו היום.

חוה ראובני: אני צריכה לכתוב בפרסום את התחילה של העבירות.

חוה ראובני: ..

גלעד ארדן: זה לא נעשה כאן, זה חל מרגע שוועדת חוקה אישרה, לא?

חוה ראובני: אני חושבת.

גלעד ארדן: אני מעלה להצבעה את תחילתו של צו זה לגבי הפריטים שאושרו, למעט פרט 2ז ו-2יט, 30 ימים מיום פרסומו.

גלעד ארדן: הסעיף אושר.

גלעד ארדן: אני מודה לכולם.

גלעד ארדן: הישיבה נעולה.